سریلانکادا 23 آوریل میللی یاس گونو اعلان ائدیلیب
سریلانکا پرزیدنتی مایتریپالا سیریسنا، پاسکالیا گونو آرا‌لاریندا کیلسه و اوتل‌لرین اولدوغو 8 نقطه‌یه کئچیریلن ترور سالدیریلاری‌نین آردین‌دان اؤلکه‌ده 23 آوریلی میللی یاس گونو اعلان ائدیب.
سیریسنانین مقامین‌دان ائدیلن آچیقلامادا، دولت باشقانی سیریسنانین بین الخالق یاردیم مسئله‌سینی گؤروشمک اوچون خاریجی دیپلومات‌لارلا بیر آرایا گله‌جگی بیلدیریلیب.
اؤلکه‌ده سوسیال مئدیا پلاتفورم‌لاری فیسبوک و اینستاگرام ایله واتساپا گیریشیمین سالدیریلارلا باغلی سوروشدورما باشا چاتانا قدر دایاندیریلدیغی ایفاده ائدیلیب.
دولت باشقانی مایتریپالا سیریسنانین اوفی‌سین‌دن کئچیریلن اوّلکی آچیقلامادا، ترور سالدیریلاری‌نین آردین‌دان اوردویا ترور شوبهه‌لرینی توتما و حبس ائتمه مسئله‌سینده فوق ا‌لعاده صلاحیت‌لر وئردیگی بیلدیریلمیشدی.
